**INDOKOLÁS**

**Szakmár Község Önkormányzata Képviselő-testületének**

**a hivatali helyiségen, valamint a hivatali munkaidőn kívüli házasságkötésről,**

**az anyakönyvi eljárás egyes díjairól szóló**

**10/2012. (IX.3.) önkormányzati rendelet módosításához**

A jogalkotásról szóló 2010. évi CXXX. törvény 18. §-ában foglaltak szerint eljárva a rendelettervezethez általános és részletes indokolást kell készíteni.

ÁLTALÁNOS INDOKOLÁS

a hivatali helyiségen, valamint a hivatali munkaidőn kívüli házasságkötésről, az anyakönyvi eljárás egyes díjairól szóló 10/2012. (IX.3.) önkormányzati rendelet (továbbiakban: Rendelet) módosítását jogszabályváltozás indokolja.

Az anyakönyvi eljárások egyszerűsítéséről és elektronizálásáról, valamint egyes kapcsolódó törvények módosításáról szóló 2021. évi CLXVI. törvény, az anyakönyvi eljárásokról szóló 2010 évi I. törvény (a továbbiakban: At.) 27. § (2) bekezdésének és 39. § (2) bekezdésének módosításával megszünteti a vasárnapi napon történő házasságkötésre, továbbá bejegyzett élettársi kapcsolat létesítésére vonatkozó lehetőséget. A 2021. február 1. napján hatályba lépő rendelkezéseket az At. 101/A § (3) bekezdése szerinti átmeneti szabályozás alapján a 2021. február 1. napját követően tett házasságkötésre vagy bejegyzett élettársi kapcsolat létesítésére irányuló szándékbejelentések esetén kell alkalmazni.

Az At. 96. §-a értelmében a települési önkormányzat rendeletben határozza meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályait, valamint megállapíthatja a többletszolgáltatás ellentételezéseként fizetendő díj mértékékét, így a törvénymódosításra figyelemmel indokolt a tárgyban alkotott önkormányzati rendelet módosítása.

RÉSZLETES INDOKOLÁS

1. §-hoz: Módosító rendelkezéseket tartalmaz a Rendelet 2. § (2) és (3) bekezdésére vonatkozóan.

2. §-hoz: A kihirdetésre és hatálybalépésre vonatkozó rendelkezéseket tartalmaz.